50. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 90 της 1/6 Φεβρ. 1974 (ΦΕΚ Α΄ 30) Περί επεκτάσεως της εφαρμογής των διατάξεων της παρ. 1 του άρθρ. 3 του Ν.Δ. 4260/1962 δια την διενέργειαν τοπικών διαγωνισμών προς πλήρωσιν κενών θέσεων Κλάδων Β΄ Κατηγορίας των Υπηρεσιών του Υπουργείου Απασχολήσεως. Έχοντες υπ' όψει: α)Τας διατάξεις της παρ. 2 του άρθρ. 3 του Ν.Δ. 4260/1962 «περί ρυθμίσεως θεμάτων αφορώντων εις την Γενικήν Δ/νσιν Διοικήσεως του Υπουργείου των Εσωτερικών». β)Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων», και τας τοιαύτας του άρθρ. 3 του Ν.Δ. 267/74 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας». γ)Τας διατάξεις του Π.Δ. 396/1973 «περί θέσεως εν ισχύϊ των διατάξεων του Ν.Δ. 175/1973 «περί Υπουργικού Συμβουλίου και Υπουργείων». δ)Την υπ’ αριθ. 1333/19.1.1974 (ΦΕΚ 51 τεύχ. Β΄) απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ». ε)Την υπ’ αριθ. 627/24.7.73 σύμφωνον γνωμοδότησιν του Τμήματος Διακοπών του Ανωτάτου Συμβουλίου Δημοσίων Υπηρεσιών, και ς)Την υπ’ αριθ. 673/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Απασχολήσεως, απεφασίσαμεν και διατάσσομεν: Άρθρον μόνον.-Επεκτείνεται η εφαρμογή των διατάξεων της παρ. 1 του άρθρ. 3 του Ν.Δ. 4260/ 1962 «περί ρυθμίσεως θεμάτων αφορώντων εις την Γενικήν Δ/νσιν Διοικήσεως του Υπουργείου Εσωτερικών», (τόμ. 2 σελ. 42,07) προκειμένης πληρώσεως κενών οργανικών θέσεων Β΄ Κατηγορίας παρά ταις, εκτός περιφερείας τέως Διοικήσεως Πρωτευούσης, Περιφερειακαίς Υπηρεσίαις του Υπουργείου Απασχολήσεως, και των εις την εποπτείαν τούτου υπαγομένων Οργανισμών. Εις τον Ημέτερον επί της Απασχολήσεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 